Կայարանային կյանքը, որ շատերի համար գուցե սովորական ու առօրեական է, անհետաքրքիր կամ գորշ, իտալացի լրագրող Ֆրանչեսկո Կոնտեի աչքերով այլ` գունեղ ու անսովոր պատմություններով լի աշխարհ է: Չէ որ, կայարանը ոչ միայն քաղաքի կարևոր տրանսպորտային հանգույց է, այլև` տարբեր մշակույթների և սոցիալական խավերի խաչմերուկ: Այստեղ կարող ես հանդիպել հայտնի գիտնականի, ճամփորդող երաժշտի, նույնիսկ` աֆրիկացի ներգաղթյալի: